fi fi fi fi pl fi da fi fi nds fr ceb fi pl fi da fi fi fi fi fi fi fi de fi fi fi fi fi fi fi fi fi fi fi fi fi fi fi fi fi en en sv sv fi fi fi fi fi fi fi fi es fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi en fi fi fi fi fi fi fi fi fi fi fi en fi fi fi fi fi fi nl sv fi fi fi fi it fi fi fi
Avoimen väylä sosiaalityön opintoihin — Jyväskylän yliopiston avoin yliopisto
Hae sosiaalityön tutkinto-opiskelijaksi avoimen yliopiston väylältä! Tee tutkintoon kuuluvia opintoja avoimessa yliopisto-opetuksessa ja hae opintojesi perusteella yliopistoon. Jyväskylän yliopiston sosiaalityön opintojen myötä kehittyvä sosiaalityön asiantuntijuus ja ammatilliset valmiudet takaavat vankan osaamisen työelämässä.
Alalla tarvitaan jatkuvasti päteviä sosiaalityöntekijöitä.
Sosiaalityön opinnoissa opit tuntemaan sosiaalitieteiden ja sosiaalityön keskeiset käsitteet sekä tärkeimmät teoriat ja teoriaperinteet, ja sinulla on laaja-alainen yhteiskuntatieteellinen osaaminen sosiaalityön rakenteelliseen sekä yksilö-, perhe ja yhteisölähtöiseen asiakas- ja asiantuntijatyöhön. Tiedeperusteinen lähestymistapa ja ammattiin tähtäävä käytännöllisyys kietoutuvat opinnoissa yhteen kiinnostavalla tavalla.
Tutustu sosiaalityön opetussuunnitelmaan: OPS 2020–2023
Pätevistä sosiaalityöntekijöistä on pulaa, joten työllisyystilanne on hyvä. Lisäksi tutkinnon suorittaneilla on useita muita uramahdollisuuksia esimerkiksi kehittämistyön, johtamisen ja hallinnon, järjestötoiminnan, kehitysyhteistyön, opetuksen ja tutkimuksen kentillä.
Haku ja opiskelijavalinta sosiaalityön tutkintokoulutukseen
Avoimen väylä, sosiaalityön kandidaatti- ja maisteriohjelma, yhteiskuntatieteiden kandidaatti ja maisteri (3 v + 2 v)
Avoimen yliopiston väylän kautta voit hakea yliopistoon ilman valintakoetta tai todistusvalintaa. Väylällä tutustut haluaamasi tieteenalaan ennen hakua tutkinto-opiskelijaksi. Tutustut samalla yliopisto-opiskeluun ja kehität opiskelutaitojasi.
Tutkinto-opiskelijaksi avoimen väylältä haetaan yhteishaussa täyttämällä hakemus Opintopolku.fi-palvelussa. Avoimen väylän kautta hakevilla tulee olla aiempia avoimen yliopiston tai yliopiston opintosuorituksia (ks. hakuohjeet).
Sosiaalityön väylä (65 op)
25 op Sosiaalityön perusopinnot
40 op Sosiaalityön aineopinnot
Jos suoritat väyläopinnoissa lisäksi opintojakson STOA7005 Kandidaattiseminaari ja kandidaatintutkielma (10 op) osana aineopintoja, saat enemmän hakupisteitä.
Lisäksi hakupisteitä on mahdollista saada seuraavista kandidaatin tutkinnon viestintä- ja kieliopintojen kursseista:
3 op Kirjoitusviestinnän perusteet
3 op Academic Reading
3 op Communication Skills
1 op Svenska för samhällsvetare och filosofer/skriftlig
2 op Svenska för samhällsvetare och filosofer/muntlig
Seuraava haku: Kevään yhteishaku
Opiskelijavalinta: Valituksi voi tulla vain hakija, jolla ei ole aiempaa korkeakoulututkintoa. Keväällä 2022 avoimen väylältä valitaan kaksi (2) hakukelpoista opiskelijaa valintaperusteissa kerrotun pisteytyksen perusteella.
Katso tästä valintaperusteet ja hakuohjeet tutkintokoulutukseen
Sosiaalityön opinnot avoimessa yliopistossa
Jyväskylän yliopistossa väyläopiskelu aloitetaan sosiaalityön perusopinnoista (25 op). Suosittelemme, että opintojen alussa suoritat johdantojakson (Sosiaalityön johdanto 5 op) ja viimeisenä käytännön harjoittelun (Sosiaalityön käytännöt I 5 op). Muuten voit vapaasti valita opintojen suoritusjärjestyksen. Perusopintojen valmistuttua voit jatkaa edelleen aineopintotasoisiin opintoihin. Sosiaalityön aineopintoja (40 op) voi opiskella 1.8.2023 alkaen hakemalla ja tulemalla valituksi opintoihin. Haku järjestetään huhtikuussa 2023.
Viestintä- ja kieliopintojen kurssien opiskelu kannattaa aloittaa jo sosiaalityön perusopintojen ohessa. (ks. avoimen väylän haun valintaperusteet).
Väyläopinnot (65 op) avoimessa yliopistossa
Kesto: noin 2 vuotta täysipäiväistä opiskelua
Hinta: 15 € / opintopiste
Tutustu ja ilmoittaudu JYU avoimen sosiaalityön opintoihin
Voit suorittaa väyläopinnot avoimessa yliopistossa pitkälti etäopiskellen. Opiskeluun on hyvä varata riittävästi aikaa.
Usein kysytyt kysymykset avoimen väylästä sosiaalityön tutkintokoulutukseen
Lisätietoja: Sosiaalityön yhteyshenkilöt avoimessa yliopistossa
Jos sinut valitaan tutkintokoulutukseen, opintosi alkavat hakua seuraavassa elokuussa. Opiskelijaksi valitut saavat opinto-oikeuden myös maisteriopintoihin. Avoimen väylältä tulleiden kandidaatti-maisteritutkinnon opinnot kestävät noin 3,5–4 vuotta aiempien opintojen määrästä riippuen.
Jos sinulla on jo korkeakoulututkinto ammattikorkeakoulusta tai yliopistosta, voit hakea suoraan maisteriohjelmaan. Tutustu JYU:n humanistis-yhteiskuntatieteellisen tiedekunnan maisteriohjelmiin. Voit myös ottaa yhteyttä avoimen yliopiston opintopalveluihin HelpJYU-palvelumme kautta.
Kysy ilmoittautumisesta, opintomaksuista ja -oikeudesta opintopalveluistamme:
Kysy ilmoittautumisesta, opintomaksuista ja -oikeudesta opintopalveluistamme:
Jyväskylän yliopiston avoin yliopisto
PL 35, 40014 Jyväskylän yliopisto
Puh. 029 441 8080
Avoinna ma–pe klo 12–15
Jyväskylä: Seminaarinkatu 15, T-rakennus (Lähde-kirjaston vieressä)
Palautteesi on meille tärkeää
Anna palautetta auta meitä kehitystyössämme:
Avoimen tiedon keskus: kirjasto ja tiedemuseo
Monikielisen akateemisen viestinnän keskus Movi
PL 35, FI-40014 Jyväskylän yliopisto
Puh. (014) 260 1211
Fax (014) 260 1021
Tietosuojailmoitus | Privacy notice